Sodba Splošnega sodišča (tretji senat) z dne 23. januarja 2014 –
Gigaset proti Komisiji
(Zadeva T‑395/09)
„Konkurenca – Omejevalni sporazumi – Trg kalcijevega karbida in magnezija za jeklarstvo in plinsko industrijo v EGP z izjemo Irske, Španije, Portugalske in Združenega kraljestva – Odločba, s katero je bila ugotovljena kršitev člena 81 ES – Določitev cen in delitev trga – Odgovornost za kršitveno ravnanje – Obveznost obrazložitve – Globe – Trajanje kršitve – Enako obravnavanje – Olajševalne okoliščine – Sodelovanje med upravnim postopkom – Solidarna odgovornost za plačilo globe – Smernice o načinu določanja glob iz leta 2006“
1.                     Konkurenca – Pravila Unije – Kršitve – Pripis – Matična in hčerinske družbe – Gospodarska enota – Merila presoje – Domneva odločilnega vplivanja matične družbe na hčerinske družbe, ki so v celoti v njeni lasti – Izpodbojnost – Dokazno breme (člena 81 ES in 82 ES) (Glej točke od 16 do 21, od 30 do 32, 45, 67, od 81 do 83, 92, 93, 231, 232.)
2.                     Akti institucij – Obrazložitev – Obveznost – Obseg – Odločba o naložitvi glob za kršitev pravil konkurence, ki se nanaša na več naslovnikov – Pripis odgovornosti za ravnanje hčerinske družbe njeni matični družbi – Nujnost izrecne obrazložitve – Obseg (člena 81 ES in 253 ES) (Glej točke od 94 do 98.)
3.                     Omejevalni sporazumi – Prepoved – Kršitve – Sporazumi in usklajena ravnanja, ki pomenijo enotno kršitev – Pripis odgovornosti podjetju zaradi sodelovanja pri kršitvi kot celoti – Pogoji (člen 81(1) ES) (Glej točke od 101 do 104, 117.)
4.                     Konkurenca – Globe – Odločba o naložitvi glob – Obveznost obrazložitve – Obseg – Navedba elementov presoje, na podlagi katerih je Komisija lahko presodila težo in trajanje kršitve – Zadostna navedba (člena 81(1) ES in 253 ES; Uredba Sveta št. 1/2003, člen 23(2) in (3)) (Glej točke od 127 do 132 in 136)
5.                     Konkurenca – Globe – Znesek – Določitev – Merila – Odvračilnost globe – Diskrecijska pravica Komisije – Uporaba enakega odstotka za vse udeležence omejevalnega sporazuma – Dopustnost – Zaokrožitev trajanja udeležbe različnih podjetij pri eni in isti kršitvi – Utemeljitev – Neobstoj – Kršitev načela enakega obravnavanja (člen 81(1) ES; Uredba Sveta št. 1/2003, člen 23(2) in (3); Obvestilo Komisije 2006/C 210/02, točke od 19 do 26) (Glej točke od 143 do 150, od 158 do 177, od 195 do 200.)
6.                     Konkurenca – Globe – Znesek – Določitev – Diskrecijska pravica Komisije – Sodni nadzor – Neomejena (sodna) pristojnost – Obseg – Zvišanje globe, naložene drugim podjetjem, ki niso mogla predstaviti stališč v zvezi s tem – Izključitev (člen 261 PDEU; Uredba Sveta št. 1/2003, člen 31) (Glej točke od 183 do 192.)
7.                     Konkurenca – Globe – Znesek – Določitev – Merila – Teža kršitve – Olajševalne okoliščine – Neizpodbijanje dejstev s strani zadevnega podjetja – Položaj, ki ni zajet v novih smernicah – Prosta presoja Komisije (Uredba Sveta št. 1/2003, člen 23(2) in (3); Obvestilo Komisije 2006/C 210/02, točka 29) (Glej točke od 211 do 218, 220.)
Predmet
Predlog za razglasitev ničnosti Odločbe Komisije C(2009) 5791 final z dne 22. julija 2009 v zvezi s postopkom na podlagi člena 81 [ES] in člena 53 Sporazuma EGP (zadeva COMP/39.396 – Kalcijev karbid in reagenti na osnovi magnezija za jeklarstvo in plinsko industrijo) v delu, v katerem se nanaša na tožečo stranko, ter podredno, predlog za znižanje globe, ki je bila z navedeno odločbo naložena tožeči stranki.
Izrek
1.
Znesek globe, ki je bila družbi Gigaset AG naložena v členu 2(f) Odločbe Komisije C(2009) 5791 final z dne 22. julija 2009 v zvezi s postopkom na podlagi člena 81 [ES] in člena 53 Sporazuma EGP (zadeva COMP/39.396 – Kalcijev karbid in reagenti na osnovi magnezija za jeklarstvo in plinsko industrijo), se določi na 12,3 milijona EUR.
2.
V preostalem se tožba zavrne.
3.
Družba Gigaset nosi 90 % svojih stroškov in 90 % stroškov Evropske komisije, z izjemo stroškov postopka za izdajo začasne odredbe. Komisija nosi 10 % svojih stroškov in 10 % stroškov, ki so nastali družbi Gigaset, z izjemo stroškov postopka za izdajo začasne odredbe.